Ehdotus neuvoston asetukseksi (EY) teknisten sääntöjen ja hallinnolisten menettelyjen yhdenmukaistamisesta siviili-ilmailun alalla 16 päivänä joulukuuta 1991 annetun neuvoston asetukssen (ETY) N:o 3922/91 muuttamisesta /* KOM/98/0759 lopull. - SYN 98/0349 */



Virallinen lehti nro C 044 , 18/02/1999 s. 0010



Ehdotus neuvoston asetukseksi (EY) teknisten sääntöjen ja hallinnollisten menettelyjen yhdenmukaistamisesta siviili-ilmailun alalla 16 päivänä joulukuuta 1991 annetun neuvoston asetuksen (ETY) N:o 3922/91 muuttamisesta (1999/C 44/11) KOM(1998) 759 lopull. - 98/0349(SYN) (Komission esittämä 21 päivänä joulukuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 84 artiklan 2 kohdan, ottaa huomioon komission ehdotuksen, toimii Euroopan yhteisön perustamissopimuksen 189 c artiklassa määrättyä menettelyä noudattaen, ottaa huomioon talous- ja sosiaalikomitean lausunnon, sekä katsoo, että teknisten sääntöjen ja hallinnollisten menettelyjen yhdenmukaistamisesta siviili-ilmailun alalla 16 päivänä joulukuuta 1991 annetussa neuvoston asetuksessa (ETY) N:o 3922/91 (1) säädetään menettelyistä, jotka koskevat tuotteiden, palvelujen ja henkilöiden vaatimustenmukaisuuden varmentamista, kyseiset tekniset säännöt ja hallinnolliset menettelyt koskevat yhtäläisesti Euroopan yhteisöstä ja kolmansista maista peräisin olevia tuotteita, laitoksia ja henkilöstöä, voi olla tarpeen helpottaa kolmansien maiden tuotteiden, laitosten ja henkilöstön hyväksymistä käyttämällä kyseisten maiden toimivaltaisten viranomaisten tekemiä toteamuksia, tällainen hyväksymismenettely liittyy kolmansien maiden kanssa tapahtuvaan tavaroiden ja palvelujen vaihtoon ja vaikuttaa neuvoston asetuksessa (ETY) N:o 3922/91 säädettyihin hyväksymisehtoihin, minkä vuoksi se kuuluu yhteisön toimivaltaan, on aiheellista, että jäsenvaltioiden sallitaan antaa tarvittavat hyväksynnät kolmansien maiden toimivaltaisten viranomaisten tekemien toteamuksien perusteella siihen asti, kunnes yhteisö on tehnyt vastavuoroista tunnustamista koskevat sopimukset, joiden soveltamisalaan kyseiset tuotteet, laitokset ja henkilöstö kuuluvat, on tarpeen varmistaa, että tällaiset hyväksynnät annetaan yhteisön politiikan ja velvoitteiden mukaisesti ja että ne ei eivät anna kolmansille osapuolille epäoikeudenmukaisia etuja; sen vuoksi hyväksyntöjä olisi annettava ainoastaan väliaikaisesti siihen asti, kunnes yhteisö on tehnyt kyseisen kolmannen maan kanssa vastavuoroista tunnustamista koskevat sopimukset, on aiheellista, että yhteisön etujen turvaamiseksi komissiolle annetaan tehtäväksi valvoa jäsenvaltioita niiden antaessa tällaisia hyväksyntöjä ja että sitä avustaa tässä tehtävässä asetuksen (ETY) N:o 3922/91 12 artiklalla perustettu, neuvonantajana toimiva komitea, ja tämä edellyttää kyseisen komitean erilaisten tehtävien sovittamista menettelystä komissiolle siirrettyä täytäntöönpanovaltaa käytettäessä tehdyn päätöksen 87/373/ETY säännöksiin, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3922/91 lisäämällä siihen uusi 7 a artikla: "7 a artikla a) Kun jäsenvaltio tai sen nimissä toimiva laitos aikoo yhteisten teknisten sääntöjen ja hallinnollisten menettelyjen mukaisesti antaa hyväksynnän tai hyväksyä laitoksen kolmannen maan toimivaltaisten viranomaisten antamien hyväksyntöjen perusteella, sen on ilmoitettava komissiolle ja jäsenvaltioille tällaisen hyväksynnän laajuudesta ja yksityiskohtaisista ehdoista, joilla se on tarkoitus antaa. b) Jos komissio katsoo kolmen kuukauden kuluessa ilmoituksesta, että - ehdoilla, joilla tällainen hyväksyntä on tarkoitus antaa, ei varmisteta tässä asetuksessa ja sen liitteissä määritetyn kaltaista turvallisuustasoa ja/tai - tällainen hyväksyntä antaisi kolmannelle maalle epäoikeudenmukaisen edun tai on kyseistä maata kohtaan harjoitetun yhteisön politiikan vastainen, se voi 12 artiklan 4 kohdassa säädettyä menettelyä noudattaen vaatia kyseistä jäsenvaltiota muuttamaan hyväksyntää, jota se ehdottaa annettavaksi, tai jättämään tällaisen hyväksynnän antamatta. c) Tämän artiklan perusteella annettujen hyväksyntöjen voimassaolo päättyy, kun yhteisön ja kyseisen kolmannen maan välinen sopimus tulee voimaan, ja viimeistään kahden vuoden kuluttua tällaisten haväksyntöjen antamisesta. Komissio voi kyseisen jäsenvaltion pyynnöstä, joka koskee hyväksynnän antamista, antaa tarvittaessa luvan tällaisen kahden vuoden ajanjakson pidentämiseen 12 artiklan 4 kohdassa säädettyä menettelyä noudattaen, jos tämä ei johda b kohdassa tarkoitettuihin tilantaisiin." 2 artikla Korvataan neuvoston asetuksen (ETY) N:o 3922/91 9, 11 ja 12 artikla seuraavilla säännöksillä: "9 artikla: Jäsenvaltioiden on toteutettava tarvittavat toimenpiteet tutkimusohjelmiensa yhteensovittamiseksi siviili-ilma-alusten turvallisuuden ja niiden käyttöturvallisuuden parantamiseksi ja ilmoitettava tästä komissiolle. Komissio voi tehdä tarvittavia aloitteita tällaisten kansallisten tutkimusohjelmien edistämiseksi." "11 artikla: 1. Komissio tekee 12 artiklan 2 kohdassa säädettyä menettelyä noudattaen tieteen ja tekniikan kehityksen edellyttämät muutokset yhteisiin teknisiin sääntöihin ja hallinnollisiin menettelyihin, jotka on lueteltu liitteessä II. 2. Jos 1 kohdassa tarkoitettuihin muutoksiin sisältyy jonkin jäsenvaltion kansallinen muunnos, komissio päättää 12 artiklan 2 kohdassa säädettyä menettelyä noudattaen, sisällytetäänkö muunnos yhteisiin teknisiin sääntöihin ja hallinnollisiin menettelyihin." 12 artikla ensimmäinen kohta korvataan seuraavasti: "1. Komissiota avustaa komitea, joka muodostuu jäsenvaltioiden edustajista ja jonka puheenjohtajana toimii komission edustaja." Lisätään uusi kohta seuraavasti: "4. Kun on noudatettava tässä kohdassa säädettyä menettelyä, komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan; komitea voi tarvittaessa äänestää lausunnosta. Komission on otettava huomioon komitean lausunto niin pitkälle kuin mahdollista. Sen on ilmoitettava komitealle, millä tavoin lausunto on otettu huomioon." 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. (1) EYVL L 373, 31.12.1991, s. 4.